section_heading: Povijest
paragraph_text: Od 6. do 9. rujna 2006. održan je 7. MFF, i to je posljednji festival koji je nosio naziv Dani filma. Uvedene su tri promjene. Prva je da je festival produžen za jedan dan; od tada MFF stalno traje četiri dana. Druga novost je da su u natjecateljski program ušli doklumentarci svih dužina, tako da je MFF od te godine prestao biti festivalom kratkog filma. Treća je uvođenje još jedne nagrade - pored najvažnije nagrade Grand prix festivala, uvedena je i Posebna nagrada žirija. Selektor Ognjen Sviličić izabrao je u natjecateljski program 13 filmova iz Hrvatske, BiH, Francuske, Španjolske, Italije, Izraela, Grčke i Libanona. U programu izvan konkurencije prikazana su dva igrana filma, tri kratka igrana filma, te osam Dragulja Zagreb filma. Žiri je predvodio hrvatski filmski kritičar Jurica Pavičić (predsjednik), a u njemu su još bili španjolski redatelj Oscar Perez, te redatelj iz BiH Faruk Lončarević. Sljedeće godine je uveden konačni naziv festivala i usvojen koncept koji je ostao do danas.